b'\n_START_ARTICLE_\nU\xc4\x8diteljica (Poljanec)\n_START_PARAGRAPH_\nU\xc4\x8diteljica je delo Ljudmile Poljanec, ki je iz\xc5\xa1lo leta 1899 v Domu in svetu.\n_START_SECTION_\nVsebina\n_START_PARAGRAPH_\nMarijca je bila visokoraslo dekle \xc4\x8drnih o\xc4\x8di in \xc4\x8drnih kodravih las, bila je ljubezniva in tiha. Ko je pri\xc5\xa1la iz zavoda, je bila stara 16 let. Tam se je nau\xc4\x8dila raznih stvari, ki se jih otroci v doma\xc4\x8di \xc5\xa1oli niso nau\xc4\x8dili. Otroci so bili veseli, ko je pri\xc5\xa1la domov. Nekega dne jo je Marijanka vpra\xc5\xa1ala, kdo jo je nau\xc4\x8dil tako lepo peti, in ji povedala, da naj bo ona u\xc4\x8diteljica. Otroci so povedali, da bodo oni \xc5\xa1li k njej v \xc5\xa1olo. Marijci se je ob teh besedah utrnila solza. Od\xc5\xa1li do proti domu, otroci pa je niso ve\xc4\x8d upali ni\xc4\x8d vpra\xc5\xa1ati. Preden so se raz\xc5\xa1li, jim je povedala, da je popoldne ne bo k njim, in od takrat naprej je bila redko med njimi. Otroci je kmalu niso ve\xc4\x8d pogre\xc5\xa1ali, le Marijanka jo je. Neko\xc4\x8d je od\xc5\xa1la do nje in jo vpra\xc5\xa1ala, zakaj no\xc4\x8de biti u\xc4\x8diteljica. Marijca ji je povedala, da bi ona bila rada u\xc4\x8diteljica, a se ne more iz\xc5\xa1olati za u\xc4\x8diteljico. Marijanki je bilo \xc5\xbeal za Marijco. \xc4\x8cez nekaj tednov je Marijca od\xc5\xa1la k bogatemu stricu, Marijanka pa je morala spomladi v \xc5\xa1olo. Marijca se je poleti vrnila domov, bila je bleda in upadlih lic. Marijanka je pogosto hodila k njej in se z njo pogovarjala. Nekega dne je Marijca zbolela in \xc4\x8dez nekaj dni umrla. Marijca je Marijanki za vedno ostala v njenem spominu, saj je bila njena\xc2\xa0\xc2\xbbprva, idealna u\xc4\x8diteljica\xc2\xab.\n_START_SECTION_\nVir\n_START_PARAGRAPH_\nLjudmila Poljanec. U\xc4\x8diteljica. Spisala Marijanka. Dom in svet 12/9. 268\xe2\x80\x93270. dLib'